Zvýšená zrážková činnosť v uplynulých dňoch spôsobila dvíhanie vodných hladín takmer v rámci celého východného Slovenska. V niektorých oblastiach boli vyhlásené stupne povodňovej aktivity, inde sa voda vylilala z koryta tokov do okolia.
Vodné hladiny na hraničných tokoch Latorica a Bodrog sa rovnako ustálili, stále sú však nad bežnú hladinu. Vzhľadom na klesajúcu tendenciu na hraničnom vodnom toku Roňava a prítokoch podal SVP návrh na rezort životného prostredia na odvolanie II. stupňa povodňovej aktivity.
Na ostatných vodných tokoch v povodí Bodrogu je situácia stabilizovaná, dochádza k poklesom vodných hladín. Na vodných tokoch v povodí Hornádu prevláda ustálenosť až pokles vodných hladín. Situáciu monitorujú aj v rámci Laborca, pričom za sekundu v rámci Zemplínskej Šíravy pretečie 70 metrov kubických vody a pri Petrovciach 19,5 metra.